Prefectul Capitalei anunță la ora 12.00 dacă se redeschid restaurantele. Rata de infectare a scăzut la valoarea de 2,62.
CMSU va discuta, de la ora 11.00, deschiderea restaurantelor la interior și a sălilor de spectacol, în proporţie de 30%. Decizia care urmează să fie luată va intra în vigoare luni la ora 00.00. Rata de infectare în Capitală este, duminică dimineață, de 2,62 cazuri la mie.
Prefectul Capitalei, Alin Stoica, susține o conferință de presă la ora 12.00.ȘTIRE INIȚIALĂComitetul Municipal pentru Situaţii de Urgenţă (CMSU) Bucureşti are azi o ședință în care se decide eventuala redeschidere a restaurantelor și a sălilor de spectacole.Timp de două zile, rata de infectare cu SARS-CoV-2 s-a situat sub 3 la mia de locuitori în Capitală.CMSU va discuta, de la ora 11.00, deschiderea restaurantelor la interior și a sălilor de spectacol, în proporţie de 30%.Decizia care urmează să fie luată va intra în vigoare luni la ora 00.00, spunea sâmbătă prefectul Alin Stoica.Rata de infectare în Capitală este, duminică dimineață, de 2,62 cazuri la mie.Potrivit reglementărilor legale, la scăderea incidenţei COVID-19 sub 3 la mia de locuitori pot fi deschise restaurantele, cafenelele, cinematografele, teatrele şi cazinourile la interior la capacitatea de 30%, în intervalul orar 6.00 – 22.00.